**ŠPORTOVO-RELAXAČNÝ DEŇ NA KOLKÁRNI POD KĽOZOVOM**

 Dňa **13. 5. 2015 o 13:00 hod.** sa uskutočnilo športovo-relaxačné popoludnie na kolkárni pod Kľozovom v Trstenej pre členov žiackej školskej rady. Akcie sa celkovo zúčastnilo 17 študentov, ktorí spolu s pani učiteľkami Benickou a Badlíkovou zhodnotili činnosť ŽŠR pri SŠ v Nižnej a diskutovali o ďalších aktivitách a nápadoch do budúceho školského roka.

 Keďže počasie bolo nádherné a slniečko každého lákalo von, niektorí si preverili svoje „futbalové schopnosti“ na ihrisku a mnohí sa prvýkrát oboznámili s kolkárskym športom, a hru si aj reálne vyskúšali. Na druhý deň začiatočníkov „kolkárov“ čakalo prekvapenie v podobe menšej svalovice, čo však bolo len znakom toho, že hrali poctivo a vynaložili maximálne úsilie pre dosiahnutie čo najlepšieho výkonu.

 Samozrejmosťou bola grilovačka a nechýbali ani sladkosti a voda, bez ktorých by nikto nepodal očakávaný výkon, či už na ihrisku, v kolkárni alebo pri diskusii. Smiech a dobrá nálada určite nechýbali a už dnes sa tešíme na ďalšie aktivity podobného charakteru.

 Pár fotiek, ako aj uverejnený článok, si môžete pozrieť na stránke:

<http://ssnizna.sk/aktuality/zo-zivota-skoly/item/215-sportovo-relaxacny-den-na-kolkarni-pod-klozovom>